ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
مرکزی وزیرزراعت نریندرسنگھ تومرنے ‘ ہندوستانی بین الاقوامی باہمی تجارتی میلے ’ کا افتتاح کیا
امداد باہمی کاتجارتی میلہ کسانوں کو آمدنی کودوگناکرنے میں اہم رول اداکرے گااور 50کھرب والی معیشت کے وزیراعظم نریندرمودی کے ویژن کے حصول میں مددگارثابت ہوگا:تومرکابیان
نئی دہلی ،11 اکتوبر :زراعت اور کسانوں کی فلاح وبہبود کے مرکزی وزیرجناب نریندرسنگھ تومر نے نئی دہلی کے پرگتی میدان میں پہلے ہندوستان بین الاقوامی کوآپریٹوتجارتی میلے  کا افتتاح کیا۔ تین روزچلنے والا میلہ 13اکتوبر ، 2019تک جاری رہے گا۔ انھوں نے کہاکہ ہندوستان میں 94فیصد کم از کم ایک امداد باہمی ادارے کے ممبرہیں اور آئی آئی سی ٹی ایف کا مقصد وزیراعظم جناب نریندرمودی کی سربراہی میں حکومت کے ویژن کو فروغ دینا ہے اور ہندوستان اور بیرون ملک کے اندرامدادباہمی کی تجارت کو فروغ دیکر کسانوں کی آمدنی کو دوگناکرنا ہے ۔ اس کے علاوہ دیہی اورزرعی خوشحالی بڑھانے کے لئے اہم زرعی اشیاء اور مصنوعات کی برآمدات کو بھی فروغ دیناہے ۔
افتتاحی تقریب میں لوگوں سے خطاب کرتے ہوئے جناب تومرنے کہاکہ آج سبھی کے لئے فخرکا دن ہے کیونکہ ہندوستان کی اس اصلی سرزمین پر این سی ڈی سی نے زراعت اورکسانوں کی فلاح وبہبود کی وزارت اور کامرس کی وزارت کے ساتھ اس پیمانے کا پروگرام منعقد کررہی ہے ۔ وزیراعظم نے کہاکہ یہ ان سبھی لوگوں کی مشترکہ کوششو ں کا نتیجہ ہے کہ ہم نے نہ صرف ہندوستانی امداد باہمی کی بڑے پیمانے پرشرکت دیکھی بلکہ دنیا بھرکے 35ملکوں کے بین الاقوامی امداد دباہمی اداروں نے بھی شرکت کی ۔
جناب تومرنے خوشی کا اظہارکرتے ہوئے کہاکہ آئی آئی سی ٹی ایف ہندوستان اور بیرون ملکوں کے کاروباری گھرانوں اور صنعت کے لئے زبردست موقع کی پیش کش کرتاہے تاکہ کاروباری نیٹ ورکنگ اور مصنوعات کی سورسنگ کے علاوہ اتحاد قائم کیاجاسکے ۔ ان سب کے علاوہ مصنوعات تیارکرنے والوں اورخدمات فراہم کرانے والوں کے ساتھ بات چیت ہوسکے ۔ وزیرموصوف نے کہاکہ یہ پروگرام ایک وسیع ہندوستانی اوربین الاقوامی مارکیٹ کے لئے ہندوستانی مصنوعات متعارف کرائے گااور شرکت کرنے والے ملکوں کو ایک موقع بھی فراہم کرے گاتاکہ وہ ہندوستانی مارکیٹ میں اپنی مصنوعات کی نمائش کرسکیں ۔
زراعت کے مرکزی وزیر نے مزید کہاکہ تعاون ہندوستانی اقدار اورثقافت کا اہم جزہے ۔ انھوں نے کہاکہ اگرکسی امداد باہمی کے پاس تعاون کرنے کا اچھاجذبہ ہے توکوئی بھی اسے ترقی کرنے سے نہیں روک سکتااوراگر کسی امداد باہمی کے پاس تعاون کا جذبہ نہیں ہے توان کے لئے ترقی کرنا مشکل ہوجائے گا ۔ جناب تومر نے کہاکہ یہ پروگرام ملک میں امداد باہمی کو درپیش چیلنجوں پرتبادلہ خیال کے لئے آپس میں بحث کرنے کا ایک تاریخی موقع فراہم کرتاہے ۔
نئے اوراختراعی نظریات کے ساتھ نوجوان صنعت کاروں کے لئے اسٹارٹ اپ انڈیااور اسٹینڈ اپ جیسے حکومت کے اہم پروگراموں کے خطوط پرنیشنل کوآپریٹیوڈیولپمنٹ کوآپریشن نے یووا سہکارکوآپریٹیوانٹرپرائز سپورٹ اور اختراعی اسکیم 2019 تشکیل دی ہے جو میلے میں بھی شروع کی گئی تھی ۔ سہکاربھارتی جو واحد سب سے بڑی تنظیم ہے اور جو امداد باہمی کی تحریک کے فائدہ کے بارے میں عوام میں بیداری پیداکرنے پرزوردے رہی ہے ،سہکاربھارتی نے بھی اپنا برانڈ‘ سمپلی دیسی’ کی نمائش کی اوراس کاآغاز کیاجو امداد باہمی کے لئے اچھی مارکیٹنگ اور مواقع فراہم کرے گا۔
بہت چھوٹی، چھوٹی اور درمیانی صنعتوں کی وزارت
کے وی آئی سی نے بیکار برتنوں کے دوبارہ استعمال کیلئے وارانسی میں ’ٹیراکوٹا گرائنڈر‘ شروع کیا
نئیدہلی۔02؍ستمبر۔کھادی اور ولیج انڈسٹری کمیشن  نے وارانسی میں سیوا پوری میں پہلا ’ٹیراکوٹا گرائنڈر‘ شروع کیا ہے۔ یہ مشین بیکار اور ٹوٹے پھوٹے برتنوں کو پیس کر دوبارہ استعمال کے کیلئے برتن بنانے کے کام آتی ہے۔
کے وی آئی سی کے چیئرمین جناب ومل کمار سکسینہ نے بتایا کہ پہلے بیکار برتنوں کو عام اوکھلی، موسل کے ذریعے پیسا جاتا تھا اور اس باریک پاؤڈر کو عام مٹی میں ملایا جاتا تھا، مقررہ تناسب میں عام مٹی میں اس پاؤڈر کے ملانے کے نتیجے میں مضبوط برتن بنتے تھے۔ اس ٹیراکوٹا گرائنڈر سے بیکار برتنوں کے پسائی روایتی اوکھلی موسل سے بہت زیادہ تیز رفتار سے ہوجاتی ہے۔ اس سے پروڈکشن کی لاگت میں کمی آئے گی اور برتن بنانے والی مٹی کی کمی کا مسئلہ حل کرنے میں بھی مدد ملے گی۔ انہوں نے کہا کہ برتن بنانے والی ایک ٹریکٹر ٹرالی مٹی کی قیمت وارانسی علاقے میں 2600 روپئے ہے۔ اس بیکار ٹیراکوٹا پاؤڈر کو 20 فیصد ملا کر کمہار کم از کم 520 روپئے کی بچت ہوگی۔ اس سے گاؤوں میں روزگا رکے مزید مواقع پیدا ہوں گے۔ گرائنڈ ر کاڈیزائن کے وی آئی سی کے چیئرمین نے تیا رکیا تھا اور راج کوٹ کی ایک انجینئرنگ اکائی نے اس کاڈھانچہ تیار کیا ہے۔
اس موقع پر کے وی آئی سی کے چیئرمین نے دیہی علاقوں میں رہنے والوں کو 200 بجلی کے برتن بنانے والے چاک اور برتن بنانے والی دیگر مشینیں بھی تقسیم کیں۔ اس سے نہ صرف 900 نئے روزگار پیدا ہوں گے بلکہ ریلوے کی وزارت کے ذریعے زونل ریلوے اور آئی آر سی ٹی سی کو وارانسی اور رائے بریلی ریلوے اسٹیشنوں پر تمام موجودہ کیٹرنگ اکائیوں کیلئے مسافروں کو اشیائے خوردنی پیش کرنے کیلئے مقامی مصنوعات ماحولیات کے موافق ٹیراکوٹا مصنوعات، جیسے کلہڑ، گلاس اور پلیٹوں کے استعمال کو یقینی بنانے کیلئے ضروری کارروائی کی ہدایت کے پیش نظر وارانسی ریلوے اسٹیشن پر ٹیراکوٹا مصنوعات کی بڑھتی ہوئی مانگ بھی پوری ہوگی۔
یہ مشین کمہاروں کیلئے بہت فائدے مند ثابت ہوگی کیوں کہ ایم ایس ایم ای کے مرکزی وزیر جناب نتن گڈکری نے 400 اہم ریلوے اسٹیشنوں پر کلہڑ اور دیگر ٹیراکوٹا مصنوعات شروع کیے جانے کی تجویز پیش کی ہے۔ اس تجویز پر ریلوے سرگرمی سے غور کررہا ہے۔
سوچھ بھارت ابھیان کے تئیں اپنی عہدبندی کے ایک حصے کے طور پر کے وی آئی سی نے کماراپّا نیشنل ہینڈ میڈ پیپر انسٹی ٹیوٹ  جو کہ جے پور میں کے وی آئی سی کی ایک اکائی ہے، میں پلاسٹ کے استعمال کو کم کرنے کے اپنے پروجیکٹ ، ری پلان کے تحت پلاسٹک ملا ہوا دستکاری کے کاغذ کی اشیاء بنانی شروع کی ہیں۔ اس پروجیکٹ میں بیکار پلاسٹک جمع کیا جاتا ہے ، اسے صاف کیا جاتا ہے، اسے باریک کاٹا جاتا ہے، اسے باریک کاٹ پیٹ کر نرم کیا جاتا ہے، اس کے بعد اس کو کاغذ کے خام مال یعنی کاٹن ریگس پلپ میں 80 فیصد پلپ اور 20 فیصد پلاسٹک ردّی کی شرح سے ملایا جاتا ہے۔ ستمبر 2018 سے یہ انسٹی ٹیوٹ پلاسٹک ملے ہوئے دستکاری سے تیارکیے ہوئے 6 لاکھ سے زائد تھیلے فروخت کرچکا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اگ۔ع ن
U-3995
(Visitor Counter : 144
وزیراعظم کا دفتر
وزیر اعظم نے عزت مآب پیٹر فیالا کو چیک جمہوریہ کے وزیر اعظم کے طور پر تقرری کے لیے مبارکباد پیش کی
نئی دہلی، 28 نومبر 2021:
وزیر اعظم جناب نریندر مودی نے عزت مآب پیٹر فیالا کو چیک جمہوریہ کے وزیر اعظم کے طور پر تقرری کے لیے مبارکباد پیش کی ہے۔
ایک ٹوئیٹ میں، وزیر اعظم نے کہا؛
’’ عزت مآب پیٹر فیالا، چیک جمہوریہ کے وزیر اعظم کے طور پر آپ کی تقرری کے لیے مبارکباد۔ بھارت۔چیک تعلقات کو مزید آگے لے جانے کے لیے ، میں آپ کے ساتھ مل کر کام کرنے کا بے صبری سے منتظر ہوں۔‘‘
بجلی کی وزارت
ہندوستان نے بڑے پیمانے پر بیٹری انرجی اسٹوریج سسٹم  میں ایک ہزار میگاواٹ کے منصوبے پر کام شروع کیا
حکومت نے لوگوں کو اس منصوبے میں شرکت کی دعوت دی
قابل تجدید توانائی کی ترقی اور فروغ کے لیے یہ ایک اہم قدم ہے
حکومت نے لوگوں کو دعوت دی ہے کہ وہ 1000 میگاواٹ بیٹری انرجی اسٹوریج سسٹم  کو پائلٹ پروجیکٹ کے طور پر ترتیب دینے کے منصوبے میں حصہ لیں۔ یہ نئی اور قابل تجدید توانائی کی وزارت اور وزارت بجلی دونوں کی مشترکہ کوشش ہے، جو ملک میں توانائی کا ذخیرہ کرنے کے نظام کے قیام کے لیے روڈ میپ فراہم کرنے کے لیے کام کر رہے ہیں۔
سال 2030 تک نئی اور قابل تجدید توانائی کی وزارت کے 450 گیگاواٹ قابل تجدید توانائی کا ہدف حاصل کرنے کے مقصد کو پورا کرنے میں مدد کے تحت یہ ضروری ہے کہ اسے انرجی اسٹوریج سسٹم  کی تنصیب کے ساتھ مناسب سپورٹ ملے۔
سولر انرجی کارپوریشن ایس ایسی آئی، جو وزارت نئی اور قابل تجدید توانائی کے تحت ایک سی پی ایس یو ہے، نے 1000 میگاواٹ بی ای ایس ایس کی خریداری کے لیے ٹینڈر طلب کیے ہیں۔ اسے آر ایف ایس بولی دستاویز کے ساتھ شائع کیا جائے گا اور پیداوار، ترسیل اور تقسیم اثاثوں کے حصے کے طور پر رکھ کر اور دیگر تمام معاون سہولیات کے ساتھ بی ای ایس ایس کی خرید اور استعمال کے لیے جامع ہدایات کا مسودہ تیار کیا جائے گا۔
اس مسئلے پر 28 اکتوبر 2021 کو شام 4 بجے بولی سے پہلے منعقد ہونے والی کانفرنس میں بحث کی جائے گی۔
ہندوستان آگے بڑھتے ہوئے مندرجہ ذیل تجارتی امور کے تحت انرجی اسٹوریج سسٹم کا استعمال کرنے کا منصوبہ بنا رہا ہے:
- توانائی کے ذخیرہ کرنے کے نظام کے ساتھ قابل تجدید توانائی۔
- ٹرانسمیشن سسٹم کے استعمال کو زیادہ سے زیادہ کرنے اور گرڈ کے استحکام کو مضبوط بنانے اور ٹرانسمیشن انفراسٹرکچر کو بڑھانے میں سرمایہ کاری کو بچانے کے لیے گرڈ عنصر کے طور پر انرجی اسٹوریج سسٹم۔
- سروسز اور لچکدار کاموں میں توازن کے لیے ایک اثاثہ کے طور پر اسٹوریج۔
- ڈسٹری بیوشن سسٹم کے لیے اسٹوریج یعنی اسے اپنے لوڈ اور دیگر ذمہ داریوں کو سنبھالنے کے لیے لوڈ سینٹر پر رکھا جا سکتا ہے۔
- انرجی اسٹوریج سسٹم ڈیولپر مارکیٹ میں زائد بجلی کو بطور تاجر فروخت کر سکتا ہے۔
- مستقبل کا کوئی دوسرا کاروباری ماڈل بھی مذکورہ بالا کے ساتھ شامل ہو سکتا ہے۔
وزیراعظم کا دفتر
وزیر اعظم نے پیرالمپکس کھیلوں کے دوران نشانے بازی میں طلائی تمغہ جیتنے کے لئے اونی لیکھارا کو مبارکباد پیش کی
نئی دہلی، 30 اگست:
وزیر اعظم جناب نریندر مودی نے ٹوکیو میں کھیلے جارہے پیرالمپکس گیمز کے دوران نشانے بازی کے مقابلے میں طلائی تمغہ جیتنے کے لئے اونی لیکھارا کو مبارکباد پیش کی ہے۔
وزیر اعظم نے ایک ٹوئیٹ میں کہا؛
’’ @ اونی لیکھا کی غیر معمولی کارکردگی! سخت محنت سے جیتے گئے طلائی تمغے کے لئے مبارکباد، یہ آپ کی فطرت میں شامل جفاکشی اور نشانے بازی کے کھیل کے تئیں آپ کے جذبے کی وجہ سے ہی ممکن ہو سکا۔ یہ حقیقی طور پر بھارتی کھیلوں کے لئے ایک خصوصی لمحہ ہے۔ آپ کی مستقبل کی کوششوں کے لئے نیک ترین خواہشات پیش کرتا ہوں۔‘‘
زراعت اور کاشتکاروں کی فلاح و بہبود کی وزارت
صفائی مہم کے تحت وزیر زراعت جناب تومر کے ذریعہ کرشی بھون، نئی دہلی کا معائنہ اور جائزہ
صفائی ہماری فطرت اور ہماری ثقافت میں ہونی چاہیے - جناب تومر
صفائی مہم کے تحت، زراعت اور کسانوں کی بہبود کے مرکزی وزیر جناب نریندر سنگھ تومر نے آج کرشی بھون کا معائنہ کیا۔ کرشی بھون میں واقع تمام وزارتوں کے افسران کے ساتھ میٹنگ میں وزیر موصوف نے صفائی ستھرائی اور مختلف دفاتر کے زیر التوا معاملات کے تصفیہ کا جائزہ لیا۔ جناب تومر نے کہا، ”صفائی ہماری فطرت اور ہماری ثقافت میں ہونی چاہیے۔ وزیر اعظم جناب نریندر مودی نے صفائی کے لیے ملک گیر شعور بیدار کیا ہے، جس کے نتائج بھی منظر عام پر آ چکے ہیں اور بیداری کو بڑے پیمانے پر پھیلتے دیکھا جا سکتا ہے۔“
جائزہ میٹنگ میں زراعت اور کسانوں کی بہبود کے وزیر مملکت جناب کیلاش چودھری اور زراعت سکریٹری جناب سنجے اگروال سمیت زراعت، دیہی ترقی، صارفین کے امور اور خوراک کی تقسیم، مویشی پروری اور دیگر وزارتوں/ محکموں کے سینئر افسران موجود تھے۔ جناب تومر نے کہا کہ ہم صفائی مہم کے تحت عوام سے جو توقع رکھتے ہیں اس کی پیروی تمام عمارتوں اور دفتر کے احاطے میں بھی ہونی چاہیے۔ ہر ایک کو صفائی کی اہمیت پر سنجیدگی سے توجہ دینی چاہیے۔ جناب تومر نے تمام محکموں کے افسران کو ہدایت دی کہ عوامی شکایات، پارلیمانی مسائل اور دفاتر سے متعلق دیگر زیر التوا معاملات کو جلد از جلد حل کیا جائے۔
اس دوران، افسران نے بتایا کہ کرشی بھون میں صفائی کے لیے ایک خصوصی مہم چلائی جا رہی ہے، جس کے تحت پرانی ناقابل استعمال فائلیں تلف کی جا رہی ہیں اور یہ کام مزید جاری رہے گا۔ اور عمارت کے اندر اور باہر مسلسل صفائی کو برقرار رکھنے کے لیے صفائی پر خصوصی توجہ دی جا رہی ہے۔ گزشتہ 2 اکتوبر سے شروع کی گئی خصوصی مہم کے تحت اب تک 4 ٹرک کباڑ اور دیگر سامان کرشی بھون سے باہر بھیجا جا چکا ہے۔
وزارت دفاع
مغربی بحری کمان سے بھارتی بحریہ کی میڈیکل ٹیم کو پی ایم کووڈ کیئر اسپتال احمدآباد میں تعینات کیا گیا
کووڈ-19 کے موجودہ بحران سے نمٹنے میں شہری انتظامیہ کے ساتھ مسلح فورسز کے تعاون کے حصے کے طور پر ،چارڈاکٹروں ،سات نرسوں ، 26 نیم طبی عملے کے اہلکاروں اور 20 معاون عملے پر مشتمل ایک 57 رکن بحریہ کی طبی ٹیم کو 29 اپریل 2021 کو احمد آباد میں تعینات کیا گیا ہے۔اس ٹیم کو ، کووڈ بحران سے نمٹنے کی غرض سے قائم کئے گئے ایک خصوصی اسپتال ’’ پی ایم کیئر س کووڈ اسپتال‘‘ میں تعینات کیا جائے گا ۔اس ٹیم کو شروعات میں دو مہینے کیلئے تعینات کیا جارہا ہے اور اگر ضروری ہوا تو اس کی مدت میں توسیع کی جائے گی۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد180.13کروڑسے تجاوزکرگئی
گذشتہ 24 گھنٹوں میں20.31 لاکھ سے زیادہ ٹیکے لگائے گئے
سردست شفایابی کی شرح98.71 فیصد ہے
گذشتہ 24 گھنٹوں میں3,116نئے معاملے سامنے آئے ہیں
بھارت میں سردست زیر علاج مریضوں کی تعداد38,069ہے
متاثرہ پائے جانے والے مریضوں کی ہفتہ واری شرح0.50فیصد ہے
نئی دلّی ،13ماچ، 2022/
گذشتہ 24 گھنٹوں کے دوران20.31لاکھ سے زیادہ  ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کیمجموعی تعداد180.13کروڑتک پہنچ گئی ہے۔
اسحصولیابی کے لئے ملک بھر میں2,10,85,852سیشنز کا انعقاد کیا گیا۔ آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,02,622
|
|
دوسری خوراک
|
|
99,84,407
|
|
احتیاطی خوراک
|
|
43,10,000
|
|
صف اوّل کے کارکنان
|
|
پہلی خوراک
|
|
1,84,11,428
|
|
دوسری خوراک
|
|
1,74,76,822
|
|
احتیاطی خوراک
|
|
65,48,262
|
|
15 تا 18 سال کی عمر کے افراد
|
|
پہلی خوراک
|
|
5,58,71,085
|
|
دوسری خوراک
|
|
3,37,70,605
|
|
18 تا 44 سال کی عمر کے افراد
|
|
پہلی خوراک
|
|
55,33,11,626
|
|
دوسری خوراک
|
|
45,52,01,014
|
|
45 تا 59 سال کی عمر کے افراد
|
|
پہلی خوراک
|
|
20,25,29,223
|
|
دوسری خوراک
|
|
18,27,29,190
|
|
60 سال کی عمر کے افراد
|
|
پہلی خوراک
|
|
12,65,89,403
|
|
دوسری خوراک
|
|
11,38,07,410
|
|
احتیاطی خوراک
|
|
1,03,80,450
|
|
احتیاطی خوراک
|
|
2,12,38,712
|
|
میزان
|
|
1,80,13,23,547
پچھلے 24 گھنٹے میں5,559مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر 4,24,37,072ہوگئی ہے۔
جس کے نتیجے میں، بھارت میں صحت یابی کی شرح98.71 فیصد ہوگئی ہے۔
گزشتہ 24 گھنٹے کے دورا ن3,116 نئے معاملات درج ہوئے ہیں۔
سردست زیر علاج مریضوں کی تعداد38,069ہے ۔زیر علاج مریضوں کی تعداد ملک بھرکے مجموعی متاثرہ معاملوں کا0.09 فیصد ہیں۔
ملک بھر میں جانچ کی صلاحیت میں مسلسل خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر7,61,737نمونوں کی جانچ کی گئی ۔بھارت میں اب تک مجموعی طور پر77.85 کروڑ سے زیادہ نمونوں کی جانچ کی جاچکی ہے۔
اب جب کہ ملک بھر میںطبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست0.50 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 0.41فیصد ہے۔
وزیراعظم کا دفتر
وزیر اعظم اور امریکی صدر ڈونالڈ جےٹرمپ نے ایک دوسرے کو نئےسال کی مبارکباد پیش کی
نئی دہلی، 08جنوری، وزیر اعظم جناب نریندر مودی اور امریکی صدر ڈونالڈ جے ٹرمپ نے کل شام ٹیلی فون پر ایک دوسرے کو نئے سال کی مبارکباد پیش کی۔
دونوں رہنماؤں نے 2018 میں بھارت- امریکی کلیدی شراکت داری کی پیش رفت پر اطمینان کا اظہار کیا ۔ انھوں نے نئے 2+2 ڈائلاگ میکانزم اور اپنی نوعیت کی اولین بھارت ، امریکہ اور جاپانی سہ فریقی سربراہ ملاقات جیسی پیش رفتوں کی اہمیت کا بھی اعتراف کیا۔
دونوں رہنماؤں نے دفاع، انسداد دہشت گردی اور علاقائی و عالمی موضوعات پر باہمی تعاون کے سلسلے میں افزوں باہمی تعاون کا بھی مثبت انداز میں ذکر کیا۔ دونوں رہنماؤں نے اس امر پر اتفاق کیا کہ وہ 2019 میں بھارت- امریکی باہمی تعلقات کو مزید مستحکم بنانے کے لیے باہم مل جل کر کام کرنا جاری رکھیں گے۔
ماحولیات، جنگلات اور موسمیاتی تبدیلی کی وزارت
این سی آر میں ہوا کے معیارنے، جنوری سے ستمبر 2023 کے درمیان، دہلی کے لیے روزانہ اوسط ہوا کا معیار،پچھلے 6 سالوں یعنی 2016 سے 2023 کے دوران اسی مدت کے مقابلے میں، اپنا بہترین انڈیکس درج کیا ہے
این سی آر میں ہوا کے معیار میں مجموعی طور پر بہتری کے رجحان کو جاری رکھتے ہوئے، جنوری سے ستمبر 2023 کے درمیانی عرصے کے لیے دہلی کے لیے روزانہ اوسط ہوا کے معیارنے، گزشتہ 6 سالوں کے دوران اسی مدت کے مقابلے میں، یعنی 2016 سے2023 تک کی مدت میں ،اپنا بہترین انڈیکس درج کیا ہے۔ یومیہ اوسط موجودہ سال کے دوران مذکورہ بالا مدت میں دہلی کے لئےاے کیو آئی167 ریکارڈ کیا گیا ہے جو کہ اسی مدت کے دوران بالترتیب 2022 میں 184، 2021 میں 180، 2019 میں 188 اور 2018 میں 193 تھا۔
ستمبر، 2023 کے مہینے میں، 10 ستمبر 2023 کو سال کا واحد ’’اچھی‘‘ ہوا کے معیار کا دن  بھی دیکھا گیا، جو حسن اتفاق سے نئی دہلی میں جی20 سربراہی اجلاس کے آخری دن تھا۔
اے کیو آئی بارش/بارش کی سطح اور ہوا کی رفتار سے بہت زیادہ متاثر ہوتا ہے۔ ستمبر 2023 میں کل 82.7 ملی میٹر کم بارش ریکارڈ کی گئی جو کہ ستمبر 2022 کے مہینے میں 165 ملی میٹر تھی۔ بارش کی اس کمی کے باوجود، یومیہ اوسط۔ ماہ ستمبر 2023 کے دوران اے کیو آئی108 پرستمبر 2022 کے دوران 104 کااے کیو آئی یومیہ اوسط کے ساتھ موازنہ کیا گیا ہے۔
دہلی میں جنوری سے ستمبر 2023 کے دوران’’اچھی‘‘ سے ’’اعتدال پسند‘‘ ہوا کے معیار کے ساتھ سب سے زیادہ دن  دیکھے گئے جو پچھلے 5 سالوں کی اسی مدت کے مقابلے میں  تھے۔
پچھلے سالوں میں اس مدت کے دوران ’’اچھے‘‘ سے ’’اعتدال پسند‘‘ ہوا کے معیار کے دن بالترتیب 2022 میں صرف 146، 2021 میں 174، 2019 میں 165 اور 2018 میں 152 تھے۔ 2023 کے اس عرصے میں بھی گزشتہ 6 سالوں میں پی ایم2.5 اورپی ایم10 کی تعداد کےیومیہ اوسط میں غیر معمولی کمی دیکھی گئی ہے۔
سن2023 میں جنوری سے اگست کے عرصے میں روزانہ اوسطا پی ا یم2.5 ارتکاز تقریباً 73 µgm/m3 ریکارڈ کیا گیا ہے جب کہ 2017 سے 2022 کے اسی عرصے کے دوران 82-95 µgm/m3 ریکارڈ کیا گیا۔
اسی طرح، دہلی میں پی ایم 10 کا یومیہ ارتکاز تقریباً 169 µgm/m3 رہا ہے، جو کہ 2017 سے 2022 کے اسی عرصے کے دوران 183-215 µgm/m3 کی حد سے نمایاں طور پر کم ہے۔
سازگار موسمی حالات، زمینی سطح پر مسلسل کوششیں، فضائی آلودگی کو کم کرنے کے لیے مختلف شراکت دار ایجنسیوں کے اقدامات اور جاری نگرانی اور نفاذ کے اقدامات نے 2023 کے دوران ہوا کے معیار کو بہتر بنانے میں مدد کی ہے۔ کمیشن، فضائی آلودگی میں کمی اور شہریوں کو اس سلسلے میں سٹیزن چارٹر پر عمل کرنے کے لیے، آنے والے سردیوں کے موسم میں ہوا کے معیار کو بہتر بنانے کے لیے ہماری اجتماعی کوششوں میں، مزید تمام ایجنسیوں اور شراکت داروں پر زور دیتا ہے کہ وہ متعلقہ ہدایات/رہنماؤں کو مؤثر طریقے سے نافذ کریں۔
خواتین اور بچوں کی ترقیات کی وزارت
بھکاری بچےّ
نئی دہلی، 08 اپریل 2021: خواتین اور بچوں کی مرکزی وزیرمحترمہ اسمرتی زوبن ایرانی نےآج لوک سبھا میں ایک تحریری جواب میں بتایا کہ کم سن بچوں کی دیکھ بھال اورتحفظ کاقانون  ملک میں بچوں کے لئے اہمیت کا حامل قانون ہے۔جے جے ایکٹ 2015 کی دفعہ دو   کے تحت اگر کوئی بچہ جبراََ بھیک مانگتا ہوا سڑکوں پر نظر آئے تو محنت سے متعلق قوانین کی خلاف ورزی کرنے پر اس بچے کی دیکھ بھال اور تحفظ کے قانون میں شامل کیا جائے۔جے جے قانون کی دفعہ 76کے تحت کوئی بھی آجر یا کسی بھی بچے سے بھیک منگواتا ہےیا بھیک منگوانے کا سبب بنتا ہے تو وہ آجر ایک ایسی مدت تک سزا کا مرتکب ہوگا ، جو پانچ سال تک بڑھائی جاسکتی ہے اور اسے ایک لاکھ روپے تک کا جرمانہ دینا پڑے گا۔
قانون میں ادارہ جاتی اور غیر ادارہ جاتی دیکھ بھال کے اقدامات کے ساتھ ساتھ خدمات کی فراہمی کے ڈھانچے کے ایک سکیورٹی نیٹ کی بھی گنجائش فراہم کی گئی ہےتاکہ مصیبت کی صورتحال میں بچوں کی جامع دیکھ بھال کی یقینی بنایا جاسکے ۔قانون کی عمل آوری کی ابتدائی ذمہ داری ریاستوں اور مرکز کے زیرانتظام علاقوں پر ہے۔
وزارت بھیک مانگنے والے بچوں اور بے سہارا بچوں سمیت مشکل حالات کے شکار بچوں کی مددکرنے کے لئے مرکز کی طرف سے چلائی جانے والی اسکیم نافذ کرتی ہے۔اس اسکیم کا نام چائلڈ پروٹیکشن سروسز  ہےجو بچوںکی مربوط ترقی کی خدمات اسکیم کی نگرانی میں چلائی جاتی ہے۔اس اسکیم کے تحت ادارہ جاتی دیکھ بھال ایک بازآبادکاری اقدام کے طرپر چائلڈ کئیر انسٹی ٹیوشن (سی سی آئی کے ذریعہ فراہم کی جاتی ہے۔سی سی آئی کی سرگرمیوں اور پروگراموں میں مناسب عمر میں تعلیم ،پیشہ ورانہ تربیت تک رسائی کی تخلیق نو ، حفظان صحت کی دیکھ بھال اور کاؤنسلنگ شامل ہیں۔اس اسکیم کے تحت مصیبت کے حالات میں بچوں کو 24 گھنٹے ساتوں دن ہنگامی آؤٹ ریچ /ہیلپ لائن خدمات فراہم کی جاتی ہیں۔یہ سروس ہندوستان میں کہیں پر بھی ایک ٹول فری نمبر 1098 پردستیاب ہے۔
اس اسکیم کے تحت رضاکارانہ تنظیموں کے اشتراک سے یا خود ریاستوں / مرکز کے زیر انتظام علاقوں کے لئےسی سی آئی کے قیام کے واسطے مالی امداد فراہم کی گئی ہے۔گزشتہ پانچ سال کے دوران سی پی ایس کے تحت ریاستو / مرکز کے زیر انتظام علاقوں کو جاری کئے گئے فنڈس کی تفصیلات ملحق ہے ۔سماجی انصاف اورتفویض اختیارات کی وزارت نے 10شہروں دلی ، ممبئی ،چنئی ، احمدآباد ،حیدرآباد ، بنگلورو ، لکھنؤ،پٹنہ ، ناگپور اور اندور میں بھیک مانگنے والے افراد کی جامع بازآبادکاری کے لئے ایک پائلیٹ پروجیکٹ شروع کیا ہے۔اس کا مقصدبھکاریوں کی شناخت / بازآبادکاری /کاؤنسلنگ اور ہنرمندی کا فروغ کرنا ہے۔اس میں بھیک مانگنے والے بچوں کی تعلیم بھی شامل ہے۔
خوراک کی ڈبہ بندی کی صنعتوں کی وزارت
خوراک ڈبہ بندی صنعت کے مرکزی وزیر جناب پشو پتی کمار پارس نے ویڈیو کانفرنسنگ کے توسط سے بین وزارتی منظوری کمیٹی  کی میٹنگ کی صدارت کی
آئی ایم اے سی نے چھتیس گڑھ، آندھر پردیش، مہاراشٹر، راجستھان، اترپردیش اور تامل ناڈو میں 52.767 کروڑ روپئے کے بقدر حکومتی امداد سمیت 216.489 کروڑ روپئے کے بقدر کی مجموعی پروجیکٹ لاگت کے ساتھ 7 تجاویز کو منظوری دی
نئی دہلی، 29 اکتوبر 2021:
خوراک ڈبہ بندی صنعت کے مرکزی وزیر جناب پشو پتی کمار پارس نے پردھان منتری کسان سمپدا یوجنا  کے ایگرو پروسیسنگ کلسٹر  کے لیے بنیادی ڈھانچہ کے قیام کے لئے اسکیم کے تحت موصول شدہ تجاویز پرغور کرنےکے لئے آج ویڈو کانفرنسنگ کے توسط سے بین وزارتی منظوری کمیٹی  کی میٹنگ کی صدارت کی۔ میٹنگ میں خوراک ڈبہ بندی کی وزارت کے وزیر مملکت جناب پرہلاد سنگھ پٹیل کے ساتھ وزارت کے سینئر افسران اور پروجیکٹوں کو فروغ دینے والے افراد بھی موجود تھے۔
آئی ایم اے سی نے آج اپنی میٹنگ کے دوران ریاستوں/ مرکز کے زیر انتظام علاقوں چھتیس گڑھ، آندھرا پردیش، مہاراشٹر، راجستھان، اترپردیش اور تامل ناڈو میں 52.767 کروڑ روپئے کے بقدر سرکاری امداد سمیت 216.489 کروڑ روپئے کے بقدر مجموعی پروجیکٹ لاگت کے ساتھ 7 تجاویز کو منظوری دی۔ ان پروجیکٹوں سے 163.722 کروڑ روپئے کے بقدر نجی سرمایہ کاری کا فائدہ حاصل ہوگا اور ان سے 12400 افراد کو روزگار ملنے اور 28000 کاشتکاروں کو فائدہ حاصل ہونے کی امید ہے۔
ملک میں ایگرو پروسیسنگ کلسٹروں کے قیام کے لئے حوصلہ افزائی فراہم کرنے کی غرض سے پردھان منتری کسان سمپدا یوجنا  کے تحت 03.05.2017 کو ایگرو پروسیسنگ کلسٹر  کے لئے بنیادی ڈھانچہ کے قیام کی اسکیم کو منظوری دی گئی ۔ اس اسکیم کا مقصد صنعت کاروں کے لئے کلسٹر حکمت عملی کی بنیاد پر خوراک ڈبہ بندی اکائیوں کے قیام کے لئے حوصلہ افزائی کی غرض سے جدید بنیادی ڈھانچہ تیار کرنا ہے۔یہ کلسٹر اضافی فصل کے فضلے کو کم کرنے اور باغبانی/زرعی پیداوار کی قدرو قیمت میں اضافے میں مدد فراہم کریں گے جس سے کاشتکاروں کی آمدنی میں اضافہ ہوگا اور مقامی سطح پر روزگار کے مواقع پیدا ہوں گے۔
وزیراعظم کا دفتر
وزیر اعظم نے کرناٹک کے دورے کی جھلکیاں شیئر کیں
وزیر اعظم جناب نریندر مودی نے آج کرناٹک کا دورہ کیا۔ انہوں نے ایک ویڈیو میں اس دورے کی جھلکیاں شیئر کیں۔
وزیر اعظم نے ٹویٹ کیا:
’’کرناٹک کے خصوصی دورے کی جھلکیاں... گرمجوشی اور محبت کے اظہار کے لیے مانڈیا اور دھارواڑ کے لوگوں کا مشکور ہوں۔‘‘
وزارت دفاع
وائس ایڈمرل کرشنا سوامی ناتھن، اے وی ایس ایم وی ایس ایم نےہندوستانی بحریہ کے چیف آف پرسنل کا چارج سنبھال لیا
وائس ایڈمرل کرشنا سوامی ناتھن نے 06 اکتوبر 23 کو چیف آف پرسنل کا چارج سنبھالا۔ فلیگ آفیسر کو یکم جولائی 87 کو ہندوستانی بحریہ میں کمیشن دیا گیا اور وہ مواصلات اور الیکٹرانک وارفیئر کے ماہر ہیں۔ وہ نیشنل ڈیفنس اکیڈمی، کھڈک واسلا جوائنٹ سروسز کمانڈ اینڈ اسٹاف کالج، شریوینہم، برطانیہ؛ کالج آف نیول وارفیئر، کارنجا؛ اور امریکی نیول وار کالج، نیوپورٹ، رہوڈ آئی لینڈ، امریکہ کے سابق طالب علم ہیں۔
اتی وششٹ سیوا میڈل اور وششٹ سیوا میڈل حاصل کرنے والے، ایڈمرل نے اپنے بحری کیریئر میں کئی اہم آپریشنل، عملے اور تربیتی عہدوں پر فائز رہے، جس میں میزائل ویسلز آئی این ایس ودیوت اور ویناش ، میزائل کارویٹ آئی این ایس کولش ؛ گائیڈڈ میزائل ڈسٹرائر آئی این ایس میسور اور طیارہ بردار جہاز آئی این ایس وکرمادتیہ کی کمانڈ بھی شامل ہے۔
فلیگ رینک پر ترقی کے بعد، انہوں نے ہیڈ کوارٹر جنوبی بحری کمان ، کوچی میں چیف اسٹاف آفیسر  کے طور پر خدمات انجام دیں اور ہندوستانی بحریہ میں تمام تربیت کے انعقاد میں کلیدی کردار ادا کیا۔ انہوں نے انڈین نیوی سیفٹی ٹیم ،جو بحریہ کے تمام عمودی حصوں میں آپریشنل سیفٹی کی نگرانی کرتی ہے، کو ترقی دینے میں بھی اہم کردار ادا کیا ۔ اس کے بعد وہ فلیگ آفیسر سی ٹریننگ کے طور پر بحریہ کے ورک اپ آرگنائزیشن کی سربراہی کرنے لگے، جس کے بعد انہیں فلیگ آفیسر کمانڈنگ ویسٹرن فلیٹ کے طور پر تعینات کرنے کا اعزاز حاصل ہوا۔ تلوار بازو کی کمان سنبھالنے کے بعد، انہیں فلیگ آفیسر آف شور ڈیفنس ایڈوائزری گروپ اور حکومت ہند کا مشیر آف شور سیکورٹی اینڈ ڈیفنس، اور اس کے بعد مغربی بحری کمانڈ کا چیف آف اسٹاف مقرر کیا گیا۔ فلیگ آفیسر بعدازاں این ایچ کیو میں کنٹرولر پرسنل سروسز تھے، یہ عہدہ وہ ان کی موجودہ ذمہ داری سنبھالنے تک برقرار رہا۔
ایڈمرل سوامی ناتھن کی تعلیمی قابلیت میں جواہر لال نہرو یونیورسٹی، نئی دہلی سے بی ایس سی کی ڈگری شامل ہے۔ کوچین یونیورسٹی آف سائنس اینڈ ٹیکنالوجی، کوچی سے ٹیلی کمیونیکیشن میں ایم ایس سی؛ کنگز کالج، لندن سے ڈیفنس اسٹڈیز میں ایم اے۔ ممبئی یونیورسٹی سے اسٹریٹجک اسٹڈیز میں ایم فل؛ اور ممبئی یونیورسٹی سے انٹرنیشنل اسٹڈیز میں پی ایچ ڈی کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10481
(Visitor Counter : 25
شہری ہوابازی کی وزارت
7 مئی 2020 تک وندے بھارت مشن کے تحت31 پروازوں میں 6037 بھارتی شہریوں کو
بیرون ملک سے وطن واپس لایا گیا
وندے بھارت مشن کے تحت 7 مئی 2020 سے 5 روز میں ایئرانڈیا اور ایئرانڈیا ایکسپریس کے ذریعے چلائی گئی 31 پروازوں میں 6037 بھارتی شہریوں کو بھارت واپس لایا گیا۔
حکومت ہند نے 7 مئی 2020 کو وندے بھارت مشن شروع کیا تھا، جو بھارتی شہریوں کو وطن واپس لانے کا ایک سب سے بڑا قدم ہے۔ اس مشن کے تحت شہری ہوا بازی کی وزارت بھارتیوں کو ان کے وطن واپس لانے کے لیے وزارت خارجہ اور ریاستی سرکاروں کے ساتھ تال میل کررہی ہے۔
ایئر انڈیا اپنی ذیلی ایئر انڈیا ایکسپریس کے ساتھ کل 64 پروازیں چلا رہی ہے۔ ایئرانڈیا کے ذریعے 42 اور ایئر انڈیا ایکسپریس کے ذریعے 24 پروازیں چلائی جارہی ہیں۔ یہ پروازیں 12 ملکوں کے لیے ہیں، جن میں امریکہ، برطانیہ، بنگلہ دیش، سنگاپور، سعودی عرب، کویت، فلپائنس، متحدہ عرب امارات اور ملیشیا شامل ہیں۔ ان 64 پروازوں کے ذریعے پہلے مرحلے میں 14 ہزار 800 بھارتی شہری وطن واپس آگئے ہیں۔
بھارتیوں کو وطن واپس لانے کے اس زبردست عمل کے دوران حفاظت اور صفائی ستھرائی کے پروٹوکول پر سختی سے عمل کیا گیا ہے، جو حکومت اور ڈی جی سی اے کے ذریعے تشکیل دیئے گئے ہیں۔ ایم او سی اے، اےاے آئی اور ایئرانڈیا نے وطن واپسی کے ان حساس طبی مشنوں کے تحت مسافروں، عملے اور گراؤنڈ اسٹاف کے تحفظ کو ترجیح دینے کے لیے کوئی کسر نہیں چھوڑی۔
حکومت کے رہنما خطوط کے مطابق تحفظ کے زبردست اور پختہ انتظامات کیے گئے ہیں۔
۔۔۔۔۔۔۔۔۔۔۔
م ن۔ ح ا۔ ت ع۔
U-2470
(